Aalborg Stiftstidende, 1843-02-21
Befordringer og Afgang. Den 18de de er Lærer, ved Garnisonsskolen i Kbhavn. C. Hanson udn. til Secretair, Propr. D. G. Gedde til Glomstrup og Høiriis til Medlem af Tiendecommissionen for Mors, Forsteandidat F. V. T. Schuberg til Landmaaler. – J Anledning af Sogn præsten for Glassare og Herløv i Sjælland, Provst Grundtvigs indtrufne Dødsfald, har Hs. Majestæt, efter derom yttret Ønske, paa Cancelliets Forestilling. under 20de Jan, bifaldet, at Udnævnelsen af Cand. theol. A. P. Rhode til pers. Capellan for bem. Menigheder bortfalder. – Den 13de ds har Hs. Majestæt anerkjendt Henri de Coninck som hollandsk Consul i Kbhavn. Kjede af, længere at kjævles med de ved deres Ængstelighed uordholdne Haderslevske Klubværter, have de slesvigske Bønder, der have ifinde at hædre deres Modersmaals brave Forsvarer, P. H. Lorenzen, med et festligt Maaltid, nu besluttet sig til at afholde Festen Tirsdagen den 21de Febr. i Sommersted Kro, hvor der kan skaffes Plads til 100 Gjæster. Den største Deel af Subscribenterne nødes saaledes til at blive hjemme fra Festen; men alligevel vil denne vistnok have sin Betydning og bære Præget af den Stemning, som lang Undertrykkelse og i den nyeste Tid talløse Forfølgelser og Chicaner havde fremkaldt hos den meest begavede og meest udviklede Deel af den danske Landalmue. Hobro, den 20de Februar. J Viceconsul og Kjøbmand Sørensens Dampbrænderi her i Byen opkom Jld imorges Kl. omtrent 7, hvorved den hele 2 Etages Bygning nedbrændte, med Undtagelse af nogle Fag i den østre Ende, men som aldeles spoleredes; dog traf det sig saa heldigt, at det var i denne, hvor et betydeligt Parti Brændeviin, Hør og Hamp opbevaredes, som frelstes, og som efter al Sandsynlighed, naar der var kommen Jld deri, vilde have foraarsaget, at Stuehuset med selve Gaarden vilde være bleven lagt i Aske, og Byen derved udsat for stor Fare. Sprøiterne og Brand væsenets Betiente viste sig yderst virksomme saalænge Faren stod paa, men det var ogsaa et stort Held i Ulykken, at det var stille Veir, og at man havde Vand i Overflødighed i Nærheden, saaledes at 4 Sprøiter uafladelig vare i Virksomhed. Det brændte tillige et betydeligt Parti Korn af Malt, Byg, Hvede og Havre, og en Deel Fourage bleve ødelagt. Alt er assureret, men Tabet vil dog blive meget føleligt for Hr. Sørensen, da den hele Brænderi Bygning kun var meget lavt assureret, nemlig for 2400 Rbd., og Virksomheden ved det meget betydelige Brænderi i længere Tid maa forblive standset, ligesom der ogsaa vil opstaae Tab ved de mange Kreaturer, der havdes paa Stald. Et Menneske, der havde Arbeide i Brænderiet, blev meget forbrændt. Man veed ikke noget Fuldstændigt om Aarsagen til Jldens Opkomst, saasom Forhører endnu ikke have kunne paabegyndes; men der er Formodning om, at en af Folkene i Brænderiet er kommen for nær med Lys til Piberne og Spiritussen derved er bleven antændt; thi Hatten skal være sprungen af med et stort Knald, hvorved Alt paa een Gang kom i Brand. J Mariager havde man den Opmærksomhed, ufortøvet at sende Sprøite og Mandskab hertil, men Faren var overstaaet ved Ankomsten, saa at man heldigviis ikke behøvede den velvillige Assistence, der var os tiltænkt. Aalborg, den 21de Februar. Efter Ansøgning fra Beboerne af Øen Hirtzholmen, under Aalborg Stift, der tidligere har havt sin egen Præst, men ved Reser, af 29de Mai 1812 blev forenet med Frederikshavn (Fladstrand) under een Sognepræst, er det ved Reser, til Biskoppen over Aalborg Stift bestemt, at fornævnte Ø atter skal oprettes til et eget Sognekald, og at Sognepræsten tillige skal overtage Skolelærerembedet, naar dette bliver ledigt. – Endvidere er under 9de de ved Rescript til Amtmanden over Hjørring Amt tilladt, at Torvedagen for Sæby herefter maa bestemmes til at afholdes hver Løverdag, istedetfor som hidtil om Tirsdagen.